CENTEL เข้าซื้อ 51% กิจการ ชานมไข่มุก Brown มูลค่า 70 ล้านบาท
วันนี้ บริษัทโรงแรมเซ็นทรัลพลาซา หรือ CENTEL ได้แจ้งต่อตลาดหลักทรัพย์ว่าทางบริษัท เซ็นทรัล เรสตอรองส์ กรุ๊ป หรือ CRG ซึ่งเป็นบริษัทย่อยของ CENTEL ได้ลงทุนในกิจการชานมไข่มุก Brown (บราวน์ คาเฟ่) ที่มีเจ้าของคือบริษัทบราวน์ ดีเซิร์ท จำกัด
1 ก.ย. 2563

[UPDATE] CENTEL เข้าซื้อ 51% กิจการ ชานมไข่มุก Brown มูลค่า 70 ล้านบาท
วันนี้ บริษัทโรงแรมเซ็นทรัลพลาซา หรือ CENTEL
ได้แจ้งต่อตลาดหลักทรัพย์ว่าทางบริษัท เซ็นทรัล เรสตอรองส์ กรุ๊ป หรือ CRG
ซึ่งเป็นบริษัทย่อยของ CENTEL ได้ลงทุนในกิจการชานมไข่มุก Brown (บราวน์ คาเฟ่) ที่มีเจ้าของคือบริษัทบราวน์ ดีเซิร์ท จำกัด
โดยบริษัทนี้มีร้านอยู่ 11 สาขา
แบ่งเป็นของทางบริษัทเอง 10 สาขา
และแฟรนไชส์อีก 1 สาขา
ที่น่าสนใจก็คือ เมื่อไม่นานมานี้ บราวน์ คาเฟ่ ก็ได้เริ่ม
เซ็นสัญญาให้สิทธิ์แฟรนไชส์ในประเทศมาเลเซีย อีกด้วย
สำหรับการเปลี่ยนแปลงสัดส่วนผู้ถือหุ้นภายหลังการลงทุนนั้น
ทาง CRG จะเข้าไปถือหุ้นคิดเป็นสัดส่วน 51% ของจำนวนหุ้นทั้งหมด
โดยมีมูลค่าเงินลงทุนรวม 65 ถึง 70 ล้านบาท
นั่นเท่ากับว่ามูลค่าของบราวน์ คาเฟ่ จะอยู่ที่ประมาณ 130 ล้านบาทเลยทีเดียว
ใครจะไปคิดว่ากิจการชานมไข่มุกที่เพิ่งเปิดมาไม่กี่ปี จะมีมูลค่าซื้อขายกิจการกันที่ 130 ล้านบาท
การลงทุนในกิจการชานมไข่มุกของ CENTEL ในครั้งนี้ ถือเป็นเรื่องน่าสนใจ
เพราะที่ผ่านมาประเทศไทย ยังไม่เคยมีดีลของร้านชานมไข่มุกมาก่อน
ซึ่งดีลดังกล่าวก็น่าจะกลายมาเป็น Benchmark ในการประเมินมูลค่าของชานมไข่มุกอีกหลายสิบแบรนด์ในประเทศไทยในอนาคต อย่างไม่ต้องสงสัย..